stanford-oval/wikipedia huggingface dataset:
Keinumorsian

| Keinumorsian |
| --- | --- |

Ohjaaja:  Valentin Vaala
Käsikirjoittaja:  Martti Larni
Tuottaja:  Matti Schreck
Säveltäjä:  Harry Bergström
Kuvaaja:  Eino Heino
Leikkaaja:  Valentin Vaala
Lavastaja:  Arvo Kotilainen
Pääosat:  Irma Seikkula Olavi Reimas Kirsti Hurme Tapio Nurkka
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  1943
Kesto:  86 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Keinumorsian on Valentin Vaalan ohjaama mustavalkoinen suomalainen elokuva vuodelta 1943. Elokuva perustuu Lauri Haarlan kansannäytelmään Keinu-morsian, jonka kantaesitys oli Turun Työväen Teatterissa 21. helmikuuta 1942. Elokuva oli 33-vuotiaan Vaalan kahdeskymmenes ohjaus.
Elokuvan aikajännettä laajennettiin käsikirjoitusvaiheessa kattamaan koko vuosi. Maatalon töiden kuvauksia tehtiin Urjalassa. Pääkuvaaja oli Eino Heino, jonka erityisalaa ovat olleet maisemakuvat, mutta tässä elokuvassa niitä kuvasi Aimo Jäderholm, joka kertoo siitä muistelmissaan Kultainen kamera. Tieto ei ollut kantautunut kriitikko Paula Talaskivelle, joka arvostelussaan kiitteli Heinon kuvaamaksi luulemaansa maisemakuvausta. Tukkisavotan ulkokuvat ovat peräisin aiemmasta Suomi-Filmin lyhytelokuvasta vuodelta 1939.
Tarina

Elokuva kertoo myllyrengin ja maalaistalon tyttären kivikkoisen rakkaustarinan. Isälle renki ei kelpaa tyttären sulhaseksi, ja renki saa lähteä muualle. Tytär naitetaan vanhempien hyväksymälle varakkaalle vanhemmalle miehelle. Renki palaa töihin entisen morsiamensa taloon, mutta aviomies ei tunnista häntä.
Arviot

Aikalaiskriitikoiden arvioissa vaikutti taustalla tuore teatteriesitys. Vertailussa elokuva sai sekä kiitosta että moitteita. Nimimerkki -torni- (Ilta-Sanomat) kirjoittaa: ”Teatteri kuultaa kautta linjan elokuvan läpi”, ja lisää, että näytelmä ”ei ole ollut mikään erikoisen kiitollinen elokuvattava”.  Olavi Veistäjä (Aamulehti) taas piti elokuvaa ”oivallisena näytteenä siitä, miten näytelmästäkin voidaan muovata filmi, joka ei ole elokuvattua teatteria”.
Monet totesivat että elokuva oli Vaalan kahdeskymmenes mutta ei kuitenkaan hänen parhaimpiaan, muun muassa Paula Talaskivi, (Helsingin Sanomat), ja samaa mieltä oli Hans Kutter (Hufvudstadsbladet).
Televisioesityksen yhteydessä 1982 Markku Tuuli (Katso) arvioi: ”Filmi on kestänyt aikaa paremmin kuin monet muut raskaammalla paatoksella toteutetut maalaisdraamat.”
Eräs 2000-luvun kriitikko näkee pariutumisriiteistä kertovassa elokuvassa mielenkiintoista eroottista kuvasymboliikkaa, joka kuitenkin on hienostuneempaa kuin Teuvo Tuliolla.
Näyttelijät

| 0 | 1 | 2 |
| --- | --- | --- |
|  Irma Seikkula  | … |  Aliina Horha, o. s. Jarvala    |
|  Olavi Reimas  | … |  myllyrenki Jalmari Hurttia    |
|  Kirsti Hurme  | … |  Huhtalan Kerttu    |
|  Tapio Nurkka  | … |  Artturi Noukkala    |
|  Tuire Orri  | … |  Maija-Liisa, Horhan piika    |
|  Edvin Laine  | … |  mylläri Elias Horha    |
|  Emmi Jurkka  | … |  Kuuperin Sanna    |
|  Aku Peltonen  | … |  Antti Auvonen    |
|  Väinö Sola  | … |  Jarvalan isäntä    |
|  Tyyne Haarla  | … |  Jarvalan emäntä    |
|  Paavo Honkamäki  | … |  kyläläinen   |
|  Aune Hämäläinen  | … |  tyttö tivolissa   |
|  Väinö Kolhonen  | … |  postipoika   |
|  Anni Aitto  | … |  Eetla, Eliaksen sisar   |
|  Veikko Linna  | … |  Iisakki Huhtala, talollinen   |
|  Yrjö Hämäläinen  | … |  Vertti   |
Toluidiini

Toluidiini viittaa kolmeen saman aineen isomeeriin:
m-Toluidiini
o-Toluidiini
p-Toluidiini
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Toluidiini”, voi hakea sivunnimihaulla, laajalla sivunnimihaulla tai tekstihaulla.
Kinturi (Pello)

| Kinturi |
| --- | --- |
Valtiot:  Suomi
Paikkakunta:  Pello
Koordinaatit:  66°49′04″N, 24°23′37″E
Vesistöalue ja valuma-alueen tietoja
Laskujoki:  koski Sivakkajärveen 
Järvinumero:  67.943.1.006
Mittaustietoja
Pinnankorkeus:  119,1 m  
Rantaviiva:  4,669 km  
Pinta-ala:  29,283 ha  
Saaria:  ei saaria 
 fiKinturi 
Kinturi  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 29 hehtaaria, se on 1,0 kilometriä pitkä ja 550 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 4,7 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Repojärven alueeseen (67.943) se kuuluu. Järven vedenpinnan korkeus on 119,1 metriä mpy.
KFC

| KFC |
| --- | --- |

Perustettu:  1952 North Corbin, Kentucky
Kotipaikka:  Louisville, Kentucky, Yhdysvallat
Toimiala:  pikaruoka
Tuotteet:  kanaruoat ja hampurilaiset
Henkilöstö:  750 000
Kotisivu:  www.kfc.com
Infobox OKVirheellinen NIMI-arvo: 
KFC-ravintolat maailmalla punaisella ja entiset ravintolat tummanharmaalla
Hot Wings
Qatarissa sijaitseva KFC -ravintola
KFC eli Kentucky Fried Chicken on yhdysvaltalainen franchise-periaatteella toimiva pikaruokaketju, joka on erikoistunut friteerattuihin eli uppopaistettuihin broileriruokiin. KFC on liikevaihdoltaan maailman toiseksi suurin ravintolaketju. Joulukuussa 2013 ketjulla oli 18 875 ravintolaa ja myyntipistettä 118 eri maassa. KFC on ravintolayritys Yum! Brandsin tytäryhtiö. Yum! Brands omistaa myös Pizza Hut- ja Taco Bell -ravintolaketjut.
KFC on ensimmäisiä pikaruokaketjuja, joka on laajentunut kansainvälisesti; 1960-luvun puoliväliin mennessä ravintoloita oli Kanadassa, Isossa-Britanniassa, Meksikossa ja Jamaikalla. Nykyisin yhtiöllä on 21 000 ravintolaa 130 eri maassa. Suomen ensimmäinen KFC avautui 11. marraskuuta 2021 kauppakeskus Itikseen.
Historiaa

1930-luvun laman aikaan Harland Sanders perusti ensimmäisen ravintolansa Kentuckyn North Corbiniin, omistamansa huoltoaseman yhteyteen. Vuonna 1935 ravintola oli jo niin suosittu, että Kentuckyn kuvernööri antoi Sandersille everstin arvonimen (Colonel), jolla Sanders nykyään tunnetaan.
Eversti Sanders perusti ensimmäisen virallisen Kentucky Fried Chicken -ravintolan vuonna 1952 Utahin Salt Lake Cityyn. Vuonna 1964 Sanders myi ketjunsa 2 miljoonalla Yhdysvaltain dollarilla. Brändi vaihtoi kolmesti omistajaansa, viimeisimpänä PepsiCo, joka yhdisti sen omistamaansa Yum! Brandsiin.
Kentucky Fried Chicken (KFC) haastettiin Yhdysvalloissa kesäkuussa 2006 oikeuteen liikaa transrasvaa sisältävästä ruoasta. Yksi annos saattoi sisältää 15 grammaa transrasvaa. Englannissa KFC:n ranskalaiset perunat sisälsivät pikaravintoloista eniten transrasvaa vuonna 2004.
Liiketoiminta

KFC on maailman suurimpiin ravintolayrityksiin kuuluvan Yum! Brandsin tytäryhtiö. Vuonna 2013 KFC:n myynti oli 23 miljardia dollaria. Kiinassa ravintoloita oli 4 563, Yhdysvalloissa 4 491 ja muualla maailmassa 9 821 kappaletta. Myyntipisteet ovat joko franchising-yrittäjien tai suoraan yrityksen omistamia. Yhtiö omistaa suoraan 11 % myyntipisteistä, ja 89 % on franchising-yrittäjien ylläpitämiä. Monet KFC:n ravintolat Yhdysvalloissa sijaitsevat Taco Bellin, Pizza Hutin tai muiden Yum! Brandsin ravintoloiden yhteydessä. Britanniassa oli tilastojen mukaan 784 myyntipistettä joulukuussa 2013. Liikevaihto oli alueella noin 684,5 miljoonaa puntaa vuonna 2013 Technomicin mukaan.
Yhdysvalloissa myynti oli vuodelta 2013 arviolta 4,22 miljardia dollaria Technomicin mukaan. Vuonna 2003 Yhdysvalloissa oli noin 354 KFC-Taco Bell -yhdistelmäravintolaa, joiden tarjontaan kuului sekä täydellinen KFC:n menu että rajoitettu Taco Bellin ruokalista. Alun perin Sanders ja KFC käyttivät paistossa hydrogenoituja kasviöljyjä, mutta yhtiö siirtyi 1980-luvulla käyttämään halvempia vaihtoehtoja, kuten palmu- ja soijaöljyä. 2000-luvulla selvisi, että nämä öljytuotteet sisältävät suhteellisen paljon transrasvaa, mikä lisää sydänsairausriskiä. Vuoden 2007 huhtikuuhun mennessä ketju oli siirtynyt transrasvaa sisältämättömään soijaöljyyn kaikissa Yhdysvaltain myyntipisteissään.
Kiistoja ja kritiikkiä

2000-luvun alkupuolelta alkaen pikaruokaa on arvosteltu eläinten hyvinvointiin liittyvistä asioista, yhteydestä lihavuuteen ja ruuan aiheuttamista ympäristövaikutuksista. Eric Schlosserin kirja Pikaruokakansa (2002) ja Morgan Spurlockin dokumenttielokuva Super Size Me (2004) käsittelivät näitä huolenaiheita. Eläinten oikeuksia puolustava järjestö PETA on vuodesta 2003 osoittanut mieltään KFC:n broilerin hankintalähteiden takia maailmanlaajuisesti. Poikkeuksena on KFC Kanada, joka allekirjoitti sopimuksen, jossa se lupaa käyttää vain "eläinystävällisiä" hankintalähteitä.
Vuonna 2006 Greenpeace syytti KFC Europea siitä, että se hankki kananrehun valmistukseen käytettävät soijapavut Cargillilta, jota oli syytetty Amazonin sademetsien laajoista hakkuista satomääriensä kasvattamiseksi.
Joulukuussa 2012 ravintolaketju joutui kritiikin kohteeksi Kiinassa, kun kävi ilmi, että monet KFC:n hankkijat olivat käyttäneet siipikarjaan kasvuhormoneja ja liiallisia määriä antibiootteja tavalla, joka rikkoi Kiinan lakia. Helmikuussa 2013 Yum! Brandsin päätoimitusjohtaja David Novak myönsi, että skandaali oli ollut ”pitempikestoisempi ja vaikuttavampi kuin koskaan odotimme”.
Eläinoikeusaktivistit järjestivät broilerituotannon epäkohtia vastaan protestoivan mielenilmauksen Suomen ensimmäisen KFC-ravintolan avajaisissa vuonna 2021.
KFC Suomessa

Suomen ensimmäinen KFC avautui 11. marraskuuta 2021 kauppakeskus Itikseen.
Suomen KFC ravintoloissa käytetään Puolasta tuotua broilerinlihaa, joka on suomalaista halvempaa. Ketju vaatii lisäksi lihantuottajilta tiettyjä laatusertifikaatteja, joiden myöntäminen on hidas prosessi. Suomen viranomaiset ovat kuitenkin sitä mieltä, että suomalainen broileri on laadukkaampaa, muun muassa siksi, että Puolassa joudutaan käyttämään paljon antibiootteja.
Suomessa toimivan KFC:n taustalla on virolainen Apollo Group.
KFC Suomessa > Historiaa

KFC yritti avata Suomen-markkinoita jo kesällä 1979, jolloin se muun muassa julkaisi Helsingin Sanomissa ison lehti-ilmoituksen, jossa se houkutteli ravintolatoiminnasta kiinnostuneita ottamaan yhteyttä KFC:n Euroopan-konttoriin Lontoossa otsikolla ”Kuinka oma yrityksesi voi hyötyä valmiin ruoan suosion kasvusta”. Myös 1990-luvun loppupuolella Rautakirja väläytteli mahdollisuutta KFC:n ottamiseksi tytäryhtiönsä Eurostradan hoitaman Pizza Hut -toiminnan rinnalle. Eurostrada suunnitteli avaavansa KFC-ravintolan Helsingin ydinkeskustaan syksyllä 1999, mutta suunnitelma ei toteutunut.
Syyskuussa 2018 uutisoitiin, että KFC:n olisi tarkoitus tulla Suomeen vuonna 2019. Tavoitteena oli avata Suomeen jopa 50 ravintolaa. Yhtiö ei kuitenkaan löytänyt franchise-yrittäjiä, ja uutta avaamista suunniteltiin keväälle 2020. Maaliskuussa 2021 uutisoitiin virolaisen Apollo Groupin saaneen franchising-oikeudet Suomeen avattaviin KFC-ravintoloihin ja avaavansa ensimmäiset ravintolat 2021. Heinäkuussa ilmoitettiin, että ensimmäiset ravintolat aukeavat Espooseen, Helsinkiin ja Turkuun syksyllä 2021, joista ensimmänen, kauppakeskus Itikseen sijoittuva ravintola avautui 11. marraskuuta 2021. Lokakuussa tiedotettiin, että Seinäjoen Ideapark sai oman KFC-ravintolan alkuvuodesta 2022.
Muuta

Yksi tunnetuimmista KFC:n "mainostajista" on kitaristi Buckethead, jonka esiintymisasuun kuuluu KFC-ämpäri, jossa on teksti KFC FUNERAL. Asullaan Buckethead tahtoo kiinnittää huomiota yhtiön tapaan kohdella ja teurastaa kanoja julmasti.
Suositun South Park -animaatiosarjan jaksoissa otetaan silloin tällöin Kentucky Fried Chicken esille. Sarjan jaksosta Medicinal Fried Chicken tehtiin kokonaan KFC-teeman jakso. Animaatiosarjan yksi päähenkilöistä, Eric Cartman, on suuri KFC:n ihailija, kuitenkin lähinnä ruokailumielessä.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
KFC Suomi
Yum! Brands
Pizza Hut
Taco Bell
KFC
WingStreet
Hongkongissa sijaitseva KFC -ravintola.
Suomen ensimmäinen KFC -ravintola kauppakeskus Itiksessä kuvattuna pari viikkoa ennen avajaispäivää.
Kerry Emanuel

| Kerry Emanuel |
| --- | --- |

Henkilötiedot
Syntynyt: 21. huhtikuuta 1955 (ikä 69)
Koulutus ja ura
Tutkinnot:  MIT, PhD 1978
Väitöstyön ohjaaja:  Jule Gregory Charney
Instituutti:  MIT UCLA (1978–1981)
Tutkimusalue:  meteorologia
Aiheesta muualla
emanuel.mit.edu
Kerry Emanuel (s. 21. huhtikuuta 1955) on yhdysvaltalainen meteorologian professori, joka on tehnyt valtaosan urastaan Massachusetts Institute of Technologyssä.
Emanuelin ura on keskittynyt mesometeorologian ja trooppisten sääjärjestelmien sekä veden roolin ymmärtämiseen maapallon ilmastossa. Hänen tutkimuksensa on auttanut ymmärtämään vesi- ja lumisadenauhoja talvisten matalapaineiden yhteydessä, veden olomuutonmuutoksen vaikutuksia matalapaineisiin ja rintamiin sekä hurrikaanien ja muiden trooppisten ilmiöiden fysiikkaa. Hän käyttänyt fysikaalisia malleja pitkän aikavälin hurrikaaniriskien kvantitatiiviseen arviointiin ja ennusti ensimmäisenä hurrikaanien voimistuvan ilmaston lämpenemisen myötä.
TIME-lehti arvioi vuonna 2006 Emanuelin olevan yksi sadasta merkittävimmästä ihmisestä, jotka muuttavat maailmaa kyvyillään, teoillaan ja esimerkillään. Lehti käytti yhtenä perustelunaan artikkelia, jonka Emanuel julkaisi juuri ennen Hurrikaani Katrinan tuhoa, ja jossa Emanuel kytkee hurrikaanien voimistumisen ilmaston lämpenemiseen.
Kintulammi

| Kintulammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°35′43″N, 23°57′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Kortejärveen 
Järvinumero:  35.318.1.013
Mittaustietoja
Pinnankorkeus:  140,2 m  
Rantaviiva:  1,368 km  
Pinta-ala:  8,423 ha  
Saaria:  1 
 fiKintulammi 
Kintulammi  on Pirkanmaalla Tampereella Sorilan kylän lähellä sijaitseva lampi, joka kuuluu Kokemäenjoen vesistöön. Lammen ympäristössä sijaitsee Kintulammin retkeilyalue.
Maantietoa

Lammen pinta-ala on 8,4 hehtaaria ja se on 450 metriä pitkä ja 300 metriä leveä. Lammella on kartan mukaan yksi saari. Sen rantaviivan pituus on 1,4 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Pulesjärven valuma-alueeseen (35.318) se kuuluu. Lammen vedenpinnan korkeus on 140,2 metriä mpy.
Kerrostuma

Kerrostuma on maan sisässä olevaa maa-ainesta, joka on suunnilleen samanlajista ja levittäytyneenä levymäisesti laajelle alueelle. Kerrostumat muuttuvat kiveksi maan sisällä paineessa tai kuumuudessa. Kerrostumat näyttävät sivusta katsottuna raidoilta, jotka erottuvat toisitaan esimerkiksi värinsä, vaaleutensa tai rakeisuutensa takia. Kerrostumia tutkitaan muun muassa stratigrafiassa.
Kerrostumat voivat syntyä joko maalla tai vedessä. Maalla ne voivat syntyä esimerkiksi tuulen kuljettamasta maa-aineksesta tai biologisessa systeemissä kerrostuvasta eloperäisestä aineesta, kuten soiden turve. Vedessä, yleensä meressä, syntyneet kerrostumat ovat syntyneet sedimentaation tuloksena veteen päätyneestä maa-aineksesta tai vedessä eläneiden eliöiden jäänteistä, kuten esimerkiksi piilevien kuorista. Muun muassa luoliin kulkeutuneesta aineksesta, kuten karikkeesta voi syntyä turvetta ja myös eläinten jäänteistä voi syntyä luolissa kerrostumia.
Kizzuwatna

Kizzuwatna oli muinainen valtakunta, joka sijaitsi Anatolian niemimaan kaakkoisosassa. Myöhemmin samalla alueella sijaitsi Persian ja Rooman valtakuntien osana ollut Kilikia. Alue sijaitsi Kappadokian alueen eteläpuolella ja Arzawan itäpuolella. Kizzuwatnan väestö oli sekoitus luuvilaisia, heettiläisiä ja hurrilaisia. Ensimmäiset luuvilaiset tulivat alueelle noin 2300 eaa. Hurrilaisia tuli Urkešista ja Nawarista Kizzuwatnaan noin 1600 eaa. alkaen. Kizzuwatna joutui Mitannin valtakunnan alaisuuteen noin 1470 eaa.
Keräilypakko

| Keräilypakko |
| --- | --- |
 Keräilypakosta kärsivän ihmisen olohuone.
Ala:  psykiatria, kliininen psykologia
Syyt:  ei tunneta tarkasti 
Oireet:  pakonomainen tavaran keräily ja säilöminen
Esiintyvyys:  1–2 % väestöstä
Hoito:  kognitiivinen terapia lääkitys
Luokitus
ICD-10:  F42.3
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Tavaroiden pakonomainen kerääminen voi aiheuttaa terveys- ja paloturvallisuusriskejä.
Keräilypakko eli pakonomainen keräily (puhekielessä myös hamstraaminen) tarkoittaa pakonomaista tavaroiden keräämistä ja säilyttämistä sekä kykenemättömyyttä niiden poisheittämiseen. Keräilypakko voi kohdistua myös eläimiin, esimerkiksi kissoihin. Keräilypakko on mielenterveyden häiriö, mikä liittyy pakko-oireisen häiriön kirjoon sekä muihin mielenterveyden häiriöihin, kuten masennukseen tai muistisairauteen.
Taudinkuvaus

Keräilypakosta kärsivä ihminen kerää kotiinsa ja sen ympäristöön pakonomaisesti tavaraa. Ajatus tavaroiden poisheittämisestä aiheuttaa keräilypakkoa sairastavassa ahdistusta, mutta toisaalta tavarapaljous aiheuttaa häpeäntunnetta. Kertynyt tavara vaikeuttaa jokapäiväistä elämää sekä aiheuttaa terveys- tai tulipaloriskin. Keräilypakko eroaa kuitenkin merkittävästi keräilyharrastuksesta, jossa mielenkiinnon kohteet kerättäviin esineisiin ovat rajattuja ja keräily on järjestelmällistä. Keräilypakkoon sairastutaan yleensä jo teini-iässä. Sairastuneen keräilemät asiat voivat ovat esimerkiksi:
kirjat
kassit ja pussit
vaatteet
astiat
rikkinäiset kodinkoneet
vanhat sanomalehdet
vanhat laskut ja asiakirjat
Taudinkuvaus > Eläimiin kohdistuva keräilypakko

Eläimiin kohdistuvaa keräilypakkoa
Eläimiin kohdistuvassa keräilypakossa kerätään hallitsemattomasti eläimiä. Eläimet ovat yleensä ahtaissa ja epähygieenisissä tiloissa sekä puutteellisesti ravittuja, eivätkä kykene toteuttamaan lajityypillistä käyttäytymistä.
Keräilypakko voi ilmetä myös erilaisten eläinten, kuten koirien, kissojen tai muiden lemmikkieläinten hamstraamisena. Tällöin keräilypakko aiheuttaa kärsimystä sairastuneen lisäksi myös keräämisen kohteena oleville eläimille, joiden hoidosta ja hyvinvoinnista sairastunut ei usein pysty pitämään huolta. Asuntoon voi myös kerääntyä eläinten ulostetta sekä niiden raatoja.
Hoito

75 prosentilla keräilypakkoon sairastuneista diagnosoidaan masennus tai ahdistuneisuushäiriö. Keräilypakkoa hoidetaan SSRI-lääkityksellä sekä kognitiivisella terapialla.
Aiheesta muualla

Gail Steketee, David F. Tolin ja Randy O. Frost: Keräilypakko: aarteidensa vankina.  Suomentanut Aarni Virtanen. Espoo:  Prometheus, 2014.  ISBN 978-952-5718-58-4.
Mistä keräilypakossa on kysymys - Mielenterveyshelmi
Kaaos mielessä ja kodissa voi olla keräilypakkoa – Ammattiapu on usein tarpeen - Superlehti
Keräilypakko - Terveysportti
Hamstraatko tavaraa pakonomaisesti? - Yle.fi
Keräilypakko - Duodecimlehti
Kiiltosara

| Kiiltosara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  saxatilis
Kaksiosainen nimi
 Carex saxatilis  L. 
Katso myös
   Kiiltosara Wikispeciesissä   Kiiltosara Commonsissa 
Infobox OKNimi-testi OKIUCN-testi OK: 
Kiiltosara (Carex saxatilis) on sarakasvien (Cyperaceae) heimoon kuuluva kasvilaji. Kiiltosara ei muodosta tiiviitä mättäitä, vaan kasvaa yksittäisversoina, jotka tulevat suikertavasta juurakosta. Kiiltosaran varsi on kolmisärmäinen, kuten monilla muillakin saralajeilla, ja lehdet ovat sileitä sekä puhtaanvihreitä. Kiiltosara muistuttaa paljolti aapasaraa (Carex rotundata).
Kiiltosara on erilaistähkäinen saralaji, ja sen kukinto koostuu tavallisesti yhdestä hedetähkästä sekä yhdestä tai kahdesta emitähkästä. Hedetähkä on kapea sekä sijaitsee kukinnossa ylinnä ja emitähkät ovat erillisiä, pystyjä, lyhyehköjä sekä lieriönmuotoisia. Kaikki tähkät ovat väriltään tummanruskehtavia, lähes mustanvärisiä, ja alimman emitähkän tukilehti on usein pitkä ja ylöspäin siirottava. Emikukissa on kaksi luottia, minkä perusteella kiiltosaran voi varmimmin erottaa paljolti samannäköisestä aapasarasta (Carex rotundata). Kiiltosaran tähkäsuomut ovat tummia ja niissä on vaalea keskisuoni. Kiiltosaran pullakot ovat myös hyvin tummia, lähes mustia, sekä selvän suuodan omaavia, ja ne asettuneet tiiviisti emitähkään.
Kiiltosara kasvaa tunturialueilla kosteilla ja kalkkipitoisilla kasvupaikoilla. Suomessa kiiltosaraa kasvaa lähinnä vain käsivarren Lapissa, Enontekiön kunnan luoteisosissa, joskin havainto kiiltosarasta on myös Karigasniemen seudulta. Ensimmäisen kerran kiiltosara on löydetty Lapista ja löydön on julkaissut Carl von Linné vuonna 1737.
Kiiltosara voi risteytyä kurmitsansaran (Carex stenolepis), luhtasaran (Carex vesicaria) ja melko yleisesti myös aapasaran (Carex rotundata) kanssa.
Aiheesta muualla

Laji.fi: Kiiltosara (Carex saxatilis)
Pinkka – Lajintuntemuksen oppimisympäristö: Kiiltosara (Carex saxatilis)
JSTOR Global Plants: Carex saxatilis (englanniksi)
Integrated Taxonomic Information System (ITIS): Carex saxatilis (englanniksi)
Global Biodiversity Information Facility (GBIF): Carex saxatilis (englanniksi)
United States Department of Agriculture (USDA): Carex saxatilis (englanniksi)
Flora of North America: Carex saxatilis (englanniksi)
Kerry Mitchell

Kerry Mitchell tarkoittaa seuraavia:
Kerry Mitchell (s. 1961), yhdysvaltalainen taiteilija
Kerry Mitchell, usean australialaisen kirjailijan kirjailijanimi kun he ovat kirjoittaneet viihdekirjallisuutta:
R. Wilkes Hunter
J. E. Macdonnell
Lee Pattinson
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kerry Mitchell”, voi hakea sivunnimihaulla, laajalla sivunnimihaulla tai tekstihaulla.
Kizzy Crawford

| Kizzy Crawford |
| --- | --- |

Henkilötiedot
Syntynyt: 25. huhtikuuta 1996 (ikä 28) Wales
Ammatti:  laulaja
Muusikko
Taiteilijanimi:  Kizzy
Aktiivisena:  2013–
Tyylilajit:  Folk, Soul, Blues, Jazz
Soittimet:  kitara 
Aiheesta muualla
www.kizzymerielcrawford.com
  [ Muokkaa Wikidatassa ] [ ohje ]  
Kizzy Crawford (s. 25. huhtikuuta 1996 Wales) on sukujuuriltaan barbadoslainen, mutta Walesissa varttunut laulaja-lauluntekijä. Vuonna 2012 hän voitti Arts Connect Original Singer-Songwriter -palkinnon. Hän tekee musiikkia kymriksi ja englanniksi ja yhdistelee monesti Walesin ja Bajan perinteisiä musiikkityylejä. Hän nousi maineeseen albumillaan Starling.
Hänellä on myös Kizzy Crawford -niminen Youtube kanava, jossa on esillä hänen alkuperäisiä videoitaan. Hän on laittanut musiikkiaan vapaasti kuunneltavaksi SoundCloud -palveluun.